RO Jurnalul Oficial al Uniunii Europene C 273/2

Informații sintetizate comunicate de statele membre privind ajutoarele de stat acordate în conformitate cu Regulamentul (CE) nr. 736/2008 al Comisiei privind punerea în aplicare a articolelor 87 și 88 din tratat în ceea ce privește ajutoarele de stat acordate întreprinderilor mici și mijlocii active în producția, prelucrarea și comercializarea produselor pescărești

(Text cu relevanță pentru SEE)

2010/C 273/02

Ajutor nr.: XF 12/10

Stat membru: Regatul Unit

Regiunea sau autoritatea care acordă ajutorul: Shetland Islands Council

Denumirea schemei de ajutoare sau denumirea întreprinderii care beneficiază de ajutorul ad-hoc: Shetland Seafood Quality Control Grant

Temeiul juridic: Local Government in Scotland Act 2003, Section 20

Cheltuielile anuale prevăzute în cadrul schemei de ajutoare: 250 000 GBP pe an

Intensitatea maximă a ajutoarelor: Intensitatea ajutoarelor acordate pentru serviciile de inspecție a somonului (Salmon Inspection Services) și pentru programul de ameliorare a păstrăvului argintiu (Whitefish Improvement Scheme) va fi de până la 80 %, în concordanță cu intensitatea ajutoarelor prevăzută la articolul 17.

Pentru ca prin ajutorul acordat pentru serviciile analitice și de acvacultură (Analytic and Marine Farm Services) să se permită perfecționarea calificărilor profesionale ale personalului sau elaborarea de noi metode și instrumente de formare, ajutorul se va plăti în proporție de până la 100 %, dat fiind că SSQC (Shetland Seafood Quality Control) este o societate cu răspundere limitată de garanții, profiturile fiind astfel reinvestite în sectorul ei de activitate și neplătindu-se dividende.

Beneficiarii schemei de ajutoare sunt întreprinderile mici și mijlocii care respectă politica comună în domeniul pescuitului.

Data punerii în aplicare:

Durata schemei de ajutoare sau a ajutorului individual: Ajutorul din cadrul schemei poate fi acordat până la 31 decembrie 2013.

Obiectivul ajutorului: O subvenție de parteneriat între Shetland Islands Council și Shetland Seafood Quality Control în vederea realizării serviciilor de inspecție a somonului, a programului de ameliorare a păstrăvului argintiu, a serviciilor analitice și a serviciilor de acvacultură marină. Sprijinirea industriei fructelor de mare în Shetland prin prestarea de servicii de monitorizare a calității și siguranței atât a fructelor de mare obținute în urma capturilor, cât și a celor provenind din acvacultură, pe de o parte, și a mediului în care acestea sunt capturate, crescute sau prelucrate, pe de altă parte. Sprijinirea Shetland Islands Council în efortul său de a promova toate activitățile din Shetland legate de fructele de mare, în strânsă legătură cu alte centre similare din Regatul Unit și regiunile nord-atlantice și de a acționa ca un motor pentru cele mai bune practici și spirit antreprenorial, atât în comunitate, cât și în afara acesteia.

A se indica articolul sau articolele invocate (articolele 8-24): Articolul 17

Activitatea în cauză: A permite Shetland Islands Council să sprijine sectorul fructelor de mare obținute din capturi și al celor provenite din acvacultură, prin furnizarea de asistență pentru măsurile de interes comun în acest domeniu, astfel încât:

să contribuie în mod sustenabil la o mai bună gestionare sau conservare a resurselor;

să amelioreze calitatea și siguranța alimentelor;

să promoveze parteneriatul între oamenii de știință și operatorii din sectorul pescuitului;

să contribuie la transparența piețelor de produse pescărești și de acvacultură, inclusiv în ceea ce privește trasabilitatea;

să favorizeze crearea de rețele și schimbul de experiență și bune practici între organizațiile care promovează egalitatea de șanse între bărbați și femei, pe de o parte, și alte părți interesate, pe de altă parte; precum și

să permită perfecționarea calificărilor profesionale sau elaborarea de noi metode și instrumente de formare.

Denumirea și adresa autorității care acordă ajutorul:

Shetland Islands Council Economic Development Unit 3 North Ness Business Park Lerwick Shetland ZE1 0LZ UNITED KINGDOM

Adresa web la care poate fi consultat textul integral al schemei de ajutoare: http://www.sdt.shetland.org/

Justificare: Cu sprijinul Shetland Island Council, SSQC a depus în trecut o cerere de finanțare prin FEP în vederea creșterii volumului de servicii, însă aceasta a fost amânată din cauza numărului prea mare de cereri pentru finanțare prin FEP. Pentru a permite SSQC să ofere sprijinul necesar în termenele impuse de sector, Shetland Island Council a decis să obțină o exceptare care să respecte normele privind ajutoarele de stat, pentru a se asigura că IMM-urilor care își desfășoară activitatea în acest sector li se acordă sprijinul adecvat în termenul stabilit.

Ajutor nr.: XF 13/10

Stat membru: Regatul Unit

Regiunea sau autoritatea care acordă ajutorul: Comhairle nan Eilean Siar (Western Isles Council)

Denumirea schemei de ajutoare sau denumirea întreprinderii care beneficiază de ajutorul ad-hoc: Outer Hebrides Fisheries Support Scheme

Temeiul juridic: Local Government (Scotland) Act 1973 as amended and Local Government in Scotland Act 2003

Cheltuielile anuale prevăzute în cadrul schemei de ajutoare: Bugetul anual prevăzut în cadrul schemei este de 25 000 GBP. Această sumă reprezintă echivalentul-subvenție brut planificat pentru cererile referitoare la schema de sprijin pentru activitățile de pescuit din Hebridele Exterioare (Outer Hebrides Fisheries Support Scheme, OHFSS).

Intensitatea maximă a ajutoarelor: Intensitatea ajutoarelor nu va depăși procentajul stabilit la articolul 27 alineatul (3) din Regulamentul (CE) nr. 1198/2006 al Consiliului, adică nu va depăși 15 % din costul achiziției dreptului de proprietate și nici suma de 50 000 EUR.

Ajutorul prevăzut de această schemă de garanții se referă la tipul de garanții și tipul de tranzacții de bază relevante în contextul aplicării Regulamentului (CE) nr. 736/2008 al Consiliului.

Echivalentul-subvenție brut acordat în cadrul OHFSS se calculează pe baza metodologiei utilizate în schema notificată N 71/09 a Regatului Unit pentru ajutoare sub formă de garanții.

Beneficiarii schemei de ajutoare sunt întreprinderile mici și mijlocii care respectă politica comună în domeniul pescuitului.

Data punerii în aplicare:

Durata schemei de ajutoare sau a ajutorului individual: În cadrul schemei, ajutoarele pot fi acordate până la 31 decembrie 2013.

Obiectivul ajutorului: Schema de sprijin pentru activitățile de pescuit din Hebridele Exterioare (OHFSS) este un program de parteneriat între Comhairle nan Eilean Siar, Royal Bank of Scotland și Western Isles Fishermen’s Association.

Schema vizează crearea și conservarea posibilităților de ocupare a forței de muncă în Hebridele Exterioare, prin încurajarea dezvoltării mediului de afaceri din sectorul pescuitului.

Finanțarea este disponibilă sub forma unei garanții a împrumutului pentru pescarii care au mai puțin de 40 de ani și care achiziționează pentru prima dată, în parte sau în totalitate, dreptul de proprietate al unei nave de pescuit de mâna a doua.

A se indica articolul sau articolele invocate (articolele 8-24): Articolul 10

Activitatea în cauză: Prin Royal Bank of Scotland sunt disponibile împrumuturi de până la 40 % pentru achiziționarea unei nave de pescuit de mâna a doua, cu condiția ca împrumutul să nu depășească 100 000 GBP și să fie rambursabil pe o perioadă de maximum 10 ani. OHFSS va oferi o garanție a împrumutului de până la 50 % din împrumutul acordat de Royal Bank of Scotland.

Denumirea și adresa autorității care acordă ajutorul:

Comhairle nan Eilean Siar Sandwick Road Stornoway Isle of Lewis HS1 2BW UNITED KINGDOM

Adresa web la care poate fi consultat textul integral al schemei de ajutoare: http://www.cne-siar.gov.uk/eds/business/assistanceavailable/fls.asp

Justificare: Deși schema de sprijin pentru activitățile de pescuit din Hebridele Exterioare ar fi compatibilă cu Fondul european pentru pescuit, concurența mare și timpul necesar pentru obținerea aprobării, în cazul în care ajutorul se aprobă, precum și plata retroactivă a primelor sunt elemente care fac ca pentru acordarea acestor ajutoare să se privilegieze instituirea unei scheme de ajutoare de stat mai degrabă decât să se recurgă la Fondul european pentru pescuit.

Western Isles Council se angajează să ofere asistență sectorului pescuitului și preferă siguranța și disponibilitatea imediată oferite de regulamentul de exceptare.